b'\n_START_ARTICLE_\n121 Hermiona\n_START_SECTION_\nOdkritje\n_START_PARAGRAPH_\nAsteroid Hermiona je odkril James Craig Watson (1838 \xe2\x80\x93 1880). Ime je dobil po Hermioni, h\xc4\x8derki Menelausa in Helene iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nHermiona je asteroid z zelo nepravilno in nenavadno obliko. To nepravilno obliko so prvi\xc4\x8d opazili decembra 2003 pri opazovanju z Daljnogledom Keck . Od mnogih modelov, ki so posku\xc5\xa1ali opisati obliko asteroida, je najbolj primerna oblika\xc2\xa0\xc2\xbbsne\xc5\xbeenega mo\xc5\xbea\xc2\xab\xc2\xa0(dve zdru\xc5\xbeeni krogli), ki ji tudi najbolj odgovarja opazovana precesija naravnega satelita . Po tem modelu bi imel asteroid obliko, ki jo sestavljata dve krogli s premerom 80 in 60 km s sredi\xc5\xa1\xc4\x8di v razdalji 115 km. Obi\xc4\x8dajen elipsoid ni oblika, ki se bi dobro ujemala z resni\xc4\x8dno obliko asteroida Hermiona. Opazovanja gibanja astroidovega satelita je omogo\xc4\x8dilo tudi dolo\xc4\x8ditev mase osrednjega telesa . Po modelu\xc2\xa0\xc2\xbbsne\xc5\xbeenega mo\xc5\xbea\xc2\xab\xc2\xa0bi lahko bila gostota 1,8 \xc2\xb1 0,2 g/cm\xc2\xb3. To bi dalo poroznost okoli 20%. Asteroid je verjetno nalomljeno trdo telo, nikakor pa ni gru\xc4\x8da manj\xc5\xa1ih teles. Druga oblika, ki jo predvidevajo, je oblika\xc2\xa0\xc2\xbbkikirikija\xc2\xab. To je oblika, ki vsebuje dve lo\xc4\x8deni bli\xc5\xbenji telesi. Ti dve telesi bi imeli polmer 60 in 50 km, lo\xc4\x8deni bi pa bili za 120 km._NEWLINE_Asteroid je sestavljen iz ogljikovih spojin.'